Առաջիկա մեկ տարվա ընթացքում կիրականացվեն եկեղեցու հիմքի ամրապնդման, իսկ այնուհետև արտաքին տեսքի և ողջ պարագծի վերականգնողական աշխատանքներ: Բիձինա Իվանիշվիլու նախաձեռնության համաձայն, վերականգնման աշխատանքներն իրականացվում են «Քարթու» պատմական հուշարձանների պահպանության հիմնադրամի ֆինանսավորմամբ: Տաճարի վերականգնման նախագիծը պատրաստել է «Ինժեներական կարծիք» ճարտարապետական ընկերությունը, որի հիման վրա աշխատանքներն իրականացնում է «Աբա ջգուփի» շինարարական ընկերությունը: Եկեղեցու վերականգնման աշխատանքների նախագծերի պատրաստմանը և շինարարության ընթացքին ուշի-ուշով հետևում է Վիրահայոց Թեմը: Իսկ Վրաստանի մշակույթի նախարարության մշակութային ժառանգությանպահպանության ազգային գործակալության կողմից իրականացվում է աշխատանքների վերահսկողությունը: Վերականգնողական աշխատանքները կշարունակվեն երեք տարի: